stanford-oval/wikipedia huggingface dataset:
ตระกูลภาษาย่อยทิเบต-พม่า

ตระกูลภาษาย่อยทิเบต-พม่า เป็นตระกูลย่อยของตระกูลภาษาจีน-ทิเบต ใช้พูดในเอเชียกลาง และเอเชียตะวันออกเฉียงใต้ รวมทั้ง พม่า ทิเบต ภาคเหนือของไทย ภาคกลางของจีน ภาคเหนือของเนปาล ภูฏาน อินเดียและปากีสถาน
ภาษากลุ่มนี้มี 350 ภาษา ภาษาพม่ามีผู้พูดมากที่สุด (ประมาณ 32 ล้านคน) มีผู้พูดภาษาทิเบตทุกสำเนียงอีกราว 8 ล้านคน นักภาษาศาสตร์บางคนเช่น George van Driem เสนอให้จัดตระกูลทิเบต-พม่าขึ้นเป็นตระกูลใหญ่ และให้กลุ่มภาษาจีนมาเป็นกลุ่มย่อยแทนแต่ยังไม่ได้รับการยอมรับอย่างกว้างขวาง
ซาเลห์ อาเหม็ด (นักแสดง)

ซาเลห์ อาเหม็ด (เกิดเมื่อปี ค.ศ. 1936/1937 – เสียชีวิตเมื่อวันที่ 24 เมษายน ค.ศ. 2019 ที่เมืองธากา) เป็นนักแสดงละครเวที ละครโทรทัศน์ และละครภาพยนตร์จากประเทศบังกลาเทศ โดยเล่นละครตั้งแต่วัยเด็กที่ไมมันสิงห์ และได้ทำงานภาควิชาวิศวกรรมสาธารณสุข ในผี ค.ศ. 1991
ผลงาน > ละครโทรทัศน์

Aaj Robibar
Kothao Keu Nei
Badol Diner Prothom Kodom Ful
ผลงาน > ภาพยนตร์

Amar Ache Jol
Srabon Megher Din
Aguner Poroshmoni
แหล่งข้อมูลอื่น

ซาเลห์ อาเหม็ด ที่อินเทอร์เน็ตมูวีเดตาเบส
ซูบารุ เพลโอ

| ซูบารุ เพลโอ |
| --- | --- |

ภาพรวม
บริษัทผู้ผลิต: ซูบารุ (1998–2010) ไดฮัทสุ (2010–2018)
เรียกอีกชื่อ: ไดฮัทสุ มิร่า (2010–2018)
เริ่มผลิตเมื่อ: 1998–ปัจจุบัน
ตัวถังและช่วงล่าง
ประเภท: เคย์คาร์
รูปแบบตัวถัง: 5 ประตู ไมโครแวน (1998–2010) 3 และ 5 ประตู แฮทช์แบ็ค (2010–2018)
รุ่นที่คล้ายกัน: ซูบารุ สเตลล่า ซูบารุ อาร์ทู ซูบารุ อาร์วัน ซูบารุ ลูคร่า
ระบบส่งกำลัง
เครื่องยนต์: 658cc EN07
ระบบเกียร์: เกียร์ธรรมดาเดินหน้า 5 จังหวะ เกียร์อัตโนมัติ i-CVT
มิติ
ระยะฐานล้อ: 2,310 mm (90.9 in)
ความยาว: 3,395 mm (133.7 in)
ความกว้าง: 1,475 mm (58.1 in)
ความสูง: 1,550–1,625 mm (61.0–64.0 in)
ระยะเหตุการณ์
รุ่นก่อนหน้า: ซูบารุ วิวิโอ้
รุ่นต่อไป: ซูบารุ เพลโอ พลัส
รุ่นที่ 1 (RA1/RA2/RV1/RV2)

ซูบารุเพลโอรุ่นแรกเริ่มทำตลาดในวันที่ 9 ตุลาคม 1998 เพิ่อมาทำตลาดแทนที่ ซูบารุ วิวิโอ้ ที่ยุติการทำตลาดไป ในปี 1998 รัฐบาลญี่ปุ่นได้ปรับแก้กฏหมายเกี่ยวกับขนาดตัวถังของรถยนต์ประเภท เคย์คาร์ จึงทำให้ผู้ผลิตต่างออกแบบรถยนต์รุ่นใหม่ของตนให้สอดคล้องกับกฏหมายใหม่นี้ด้วย จึงเกิดเป็นรถเคย์คาร์ประเภท "แวกอนทรงสูง" ขึ้นมา และ เพลโอ เองก็ได้รับอิทธิพลการออกแบบมาจากกฎหมายใหม่นี้ด้วยเช่นกัน เพลโอ มาพร้อมกับเครื่องยนต์รหัส EN07 ให้กำลัง 46 แรงม้า(PS) สำหรับรุ่นมาตรฐาน ส่วนในรุ่นสปอร์ตี้จะถูกติดตั้งระบบอัดอากาศแบบซุปเปอร์ชาร์จให้กำลังเพิ่มเป็น 64 แรงม้า(PS)
ซุบารุ เพลโอ รุ่นที่ 1 ยุติการทำตลาดเดือนตุลาคม 2009
ชื่อ เพลโอ ในภาษาลาตินแปลว่า เติมเต็ม
มุมมองด้านท้ายรถ
เพลโอ เนสต้า
เพลโอ นิโค่
เพลโอ อาร์เอ็ม
รุ่นที่ 2 - L275F/L285F/L275B/L285B (2010-2018)

| เพลโอ รุ่นที่ 2 |
| --- | --- |

ภาพรวม
บริษัทผู้ผลิต: ไดฮัทสุ
เรียกอีกชื่อ: ไดฮัทสุ มีร่า
เริ่มผลิตเมื่อ: 2010–2018
ตัวถังและช่วงล่าง
ประเภท: เคย์คาร์
รูปแบบตัวถัง: 3 และ 5 ประตู แฮทช์แบ็ค
รุ่นที่คล้ายกัน: ไดฮัทสุ มีร่า ซุบารุ ลูคร่า
ระยะเหตุการณ์
รุ่นก่อนหน้า: ซูบารุ เพลโอ
รุ่นต่อไป: ซูบารุ เพลโอ พลัส
ซูบารุ เพลโอ รุ่นที่ 2 เริ่มจำหน่ายในประเทศญี่ปุ่นตั้งแต่วันที่ 20 เมษายน 2010 เนื่องจากว่าโตโยต้าเป็นผู้ถือหุ้นใหญ่ในซูบารุ จึงทำให้ เพลโอ รุ่นที่ 2 ถูกผลิตโดยไดฮัทสุแทน ซึ่งก็ใช้วิธีการเดียวกันกับโตโยต้า คือ การนำ ไดฮัทสุ มีร่า มาเปลี่ยนโลโก้และชื่อรุ่นเป็น ซูบารุ เพลโอ และวางจำหน่าย ข้อมูลทางเท็คนิคของตัวรถต่างๆนั้น ไม่มีความแตกต่างจาก มีร่า เลย
มุมมองด้านท้ายรถ
↑  Gardiner, Justin (2008-04-16). "Subaru to stop making Kei Cars". Autoblog. สืบค้นเมื่อ 2010-10-04.
ซัลฟาเมโทมิดีน

| ข้อมูลทางคลินิก |
| --- | --- |
รหัส ATC: J01ED03 (WHO) 
ตัวบ่งชี้
PubChem CID: 19596
DrugBank: ?
ECHA InfoCard: 100.021.109 
 สารานุกรมเภสัชกรรม
ซัลตาซอรัส

| ซัลตาซอรัส ช่วงเวลาที่มีชีวิตอยู่: Late Cretaceous, 70–68Ma  PreꞒ Ꞓ O S D C P T J K Pg N  ↓   |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Saurischia
อันดับย่อย:: Sauropodomorpha
อันดับฐาน:: Sauropoda
ไม่ได้จัดลำดับ:: Titanosauria
วงศ์:: Saltasauridae
สกุล:: Saltasaurus Bonaparte & Powell, 1980

Species
 S. loricatus Bonaparte & Powell, 1980 (type) 
ซัลตาซอรัส (Saltasaurus)
ซัลตาซอรัส ( กิ้งก่าจากซัลตา ) เป็นไดโนเสาร์ตระกูลซอโรพอดในกลุ่มไททันโนซอร์ ขนาดเล็กที่เหลืออยู่ถึงปลายยุคครีเตเซียส  75 - 65 ล้านปีในอเมริกาใต้ และ เป็นสายพันธุ์ที่มีขนาดเล็กลงมาอีก คือมีความยาวเพียง 12 เมตร หนัก 7 ตัน แต่ก็นับว่าใหญ่โตสำหรับสัตว์ในปัจจุบัน
ซัลตาซอรัสมีช่วงคอ กับ ส่วนหางที่สั้นเมื่อเทียบกับชนิดและมีช่วงขาที่สั้นม่อต้อ แต่ลักษณะเด่นของมัน คือ มันเป็นซอโรพอดชนิดแรกที่พบว่า มีปุ่มกระดูกเกล็ดผุดขึ้นมาจากผิวหนัง เพื่อประโยชน์เป็นเกราะ ป้องกันลำตัวมันจากนักล่า คล้ายๆกับ ไดโนเสาร์หุ้มเกราะ เรียกว่า Osteoderm ซึ่งสามารถพบปุ่มเช่นเดียวกันนี้กับไททันโนซอร์ชนิดอื่นบ้าง
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
จารึกนครชุม

| จารึกนครชุม |
| --- | --- |
จารึกนครชุม ด้าน 1 และ 2
วัสดุ: หินทรายแป้ง  แทรกสลับกับหินดินดาน
ความสูง: 193 เซนติเมตร
ความกว้าง: 47 เซนติเมตร
ความลึก: 6 เซนติเมตร
ตัวหนังสือ: อักษรไทยสุโขทัย
ช่วงเวลา/วัฒนธรรม: พุทธศักราช 1900
ค้นพบ: พุทธศักราช 2464 วัดพระบรมธาตุ ตำบลนครชุม อำเภอเมือง จังหวัดกำแพงเพชร
ค้นพบโดย: สมเด็จพระเจ้าบรมวงศ์เธอ กรมพระยาดำรงราชานุภาพ
ที่อยู่ปัจจุบัน: พิพิธภัณฑสถานแห่งชาติ พระนคร
เลขประจำตัว: จารึกหลักที่ 3 จารึกนครชุม (กองหอสมุดแห่งชาติ),  กพ. 1 (หนังสือ ประชุมศิลาจารึก ภาคที่ 1)
https://finearts.go.th/museumbangkok/view/41594
จารึกนครชุม เป็นจารึกที่สร้างขึ้นราว พ.ศ. 1900 เป็นศิลาจารึกที่เก่าที่สุด ที่มีการระบุถึงคติ "ปัญจอันตรธาน" หรือคำสอน "สัทธรรมอันตรธาน 5" เอาไว้อย่างชัดเจน
ลักษณะ

จารึกนครชุม มีลักษณะเป็นใบเสมาคล้ายกลีบบัว  กว้าง 47 เซนติเมตร สูง 193 เซนติเมตร หนา 6 เซนติเมตร  ด้านที่ 1 มี 78 บรรทัด และด้านที่ 2 มี 58 บรรทัด แต่ด้านที่ 2 มีชำรุดอย่างมาก ข้อความขาดหายไป
การค้นพบ

เมื่อปี พ.ศ. 2392 พระยากำแพงเพชร (น้อย) และสมเด็จพระพุฒาจารย์ (โต พรหมรังสี) ขึ้นมาที่เมืองกำแพงเพชรเพื่อพระราชเพลิงศพท่านผู้หญิงแพง ได้มีการพบจารึกนี้ที่อุโบสถวัดเสด็จ สมเด็จพุฒาจารย์ (โต) อ่านและแปลความได้ว่า พระเจดีย์โบราณบริเวณริมแม่น้ำปิงฝั่งตรงข้ามเมืองเก่ามีพระบรมสารีริกธาตุบรรจุ เมื่อไปแร้วถางในบริเวณก็พบพระบรมสารีริกธาตุตามที่สมเด็จพุฒาจารย์ (โต) ระบุ โดยประวัติการค้นพบนี้ปรากฏในพระราชนิพนธ์ในพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เสด็จประพาสต้นกำแพงเพชร เมื่อ พ.ศ. 2449
ต่อมาปี พ.ศ. 2429 ได้มีการนำจารึกนี้พร้อมกับรูปพระอิศวร (หลักที่ 13) ไปกรุงเทพฯ เนื่องด้วยรัชกาลที่ 5 มีเกรงว่าของเหล่านี้เป็นโบราณวัตถุ หากปล่อยทิ้งไว้จะชำรุดเสียหายได้ โดยนำมาเก็บรักษาไว้ที่หอพระสมุดวชิรญาณสำหรับพระนคร แต่ก็ไม่มีการระบุว่าพระเจดีย์ที่ระบุในจารึกคือที่ใด และก่อนที่จะมาอยู่ที่วัดเสด็จ จารึกนี้อยู่ที่ใด ทราบเพียงแต่ว่าได้มาจากเมืองกำแพงเพชร
จนกระทั่งในปี พ.ศ. 2464 หลังจากที่สมเด็จพระเจ้าบรมวงศ์เธอ กรมพระยาดำรงราชานุภาพ เสด็จกลับจากเชียงใหม่ และได้มาพักที่กำแพงเพชร ได้สอบถามกับพระครูธรรมาธิมุตมุนี (ศรี) เจ้าอาวาสวัดพระบรมธาตุ ถึงที่มาของจารึกนี้ เพราะทราบเพียงว่าได้มาจากเมืองกำแพงเพชร จึงได้ความว่า จารึกนี้เป็นของวัดพระบรมธาตุนี้ ก่อนจะนำไปเก็บรักษาที่วัดเสด็จ ดังปรากฏหลักฐานคือ ฐานศิลาแลงสำหรับตั้งจารึกบริเวณมุขเด็จ ที่มีขนาดพอดีกับจารึกนครชุม
“...กลับมาแวะวัดมหาธาตุ ถามพระครูถึงเรื่องศิลาจารึกของพระมหาธรรมราชาลิไทย (คือศิลาจารึกหลักที่ 3) ซึ่งอยู่ในหอพระสมุดฯ ทราบว่าได้ไปจากเมืองกำแพงเพ็ชร แต่ยังไม่ทราบว่าเดิมทีเดียวอยู่ที่ไหน ได้ความจากพระครูชัดเจนว่าศิลาจารึกแผ่นนั้น เดิมอยู่ที่วัดมหาธาตุนี้เอง ตั้งอยู่ในมุขเด็จวิหารหลวง ภายหลังผู้ว่าราชการเมืองกำแพงเพ็ชร เอาไปรักษาที่วัดเสด็จ แล้วจึงส่งลงไปกรุงเทพฯ พระครูได้พาไปดูฐานที่ตั้งศิลาจารึกแผ่นนั้น ยังอยู่ที่มุขเด็จเป็นศิลาแลงแท่งใหญ่ เจาะกลางเป็นช่องเฉพาะฝังโคนศิลาจารึก พิเคราะห์ดูช่องพอได้กับศิลาจารึก เพราะฉะนั้นเป็นรู้แน่ว่าศิลาจารึกแผ่นนั้นพระมหาธรรมราชาลิไทยทำไว้ที่วัดนี้... ”
— สมเด็จพระเจ้าบรมวงศ์เธอ กรมพระยาดำรงราชานุภาพ
ส่วนสาเหตุที่ไม่มีการค้นพบก่อนหน้านี้ เนื่องจากมีการอนุญาตให้คหบดีชาวพม่า ชื่อพญาตะกา มาบูรณะเจดีย์ของวัดพระบรมธาตุ ทำให้เจดีย์เปลี่ยนรูปร่างกลายเป็นเจดีย์แบบพม่า มิใช่เจดีย์แบบสุโขทัยอย่างที่ระบุในจารึก
ปัจจุบันเก็บรักษาและจัดแสดงที่ ห้องสุโขทัย อาคารประพาสพิพิธภัณฑ์ พิพิธภัณฑสถานแห่งชาติ พระนคร
เนื้อหา

ในจารึกระบุศักราช 1279 ปีระกา ซึ่งนักประวัติศาสตร์ให้ความเห็นว่าเป็น "มหาศักราช" ตรงกับปี พ.ศ. 1900 แต่จากการคำนวณของศาสตราจารย์ฉ่ำ ทองคำวรรณ เห็นว่าน่าจะตรงกับ พ.ศ. 1901
ส่วนแรกของจารึกระบุถึงการที่พระมหาธรรมราชาที่ 1 (ลิไท) ในจารึกระบุว่าฦาไทย พร้อมทั้งระบุพงศาวลีว่า เป็นลูกพระยาเลอไทย และเป็นหลานพระยารามราช โดยพระองค์ได้นำพระบรมสารีริกธาตุจากเมืองลังกามาไว้ที่เมืองนครชุมและได้ก่อพระเจดีย์ไว้ นอกจากนี้ยังมีการปลูกต้นพระศรีมหาโพธิ์ไว้ในพื้นที่ดังกล่าวด้วย
โดยสาเหตุที่ต้องมีการนำพระบรมสารีริกธาตุมาประดิษฐานไว้ เพื่อเตือนให้ทำบุญกุศล เพราะในอนาคตข้างข้างหน้า จะเกิดเหตุ "ปัญจอันตรธาน" อันเป็นดับสูญของพระพุทธศาสนา
ในจารึกระบุเหตุที่จะเกิดขึ้น คือ
อีก 99 ปี จากที่สร้างจารึกนี้ หรือราว พ.ศ. 2000 พระไตรปิฏกอันเป็นพระธรรมคำสอนของพระพุทธเจ้าจะเสื่อมสูญไป หาคนรู้แท้ไม่ได้ หรือ "ปริยัติอันตรธาน"
พ.ศ. 3000 พระวินัยปฏิบัติของสงฆ์จะเสื่อมสูญไป หรือ "ปฏิบัติอันตรธาน"
พ.ศ. 4000 พระสงฆ์จะเสื่อมสูญไป ไม่มีการห่มจีวร คงมีเพียงแต่ผ้าสีเหลืองเหน็บหูไว้เท่านั้น หรือ "ลิงคอันตรธาน"
พ.ศ. 5000 พระธาตุทั้งหลาย จะไปประชุมรวมกันที่ลังกาทวีป และลุกเป็นไฟ เมื่อนั้นศาสนาจะเสื่อมสูญไป หรือ "ธาตุอันตรธาน"
ทั้งนี้ ในจารึกไม่มีการระบุถึง "ปฏิเวธอันตรธาน" คือการสูญไปซึ่งพระอรหันต์ อาจเพราะเหตุดังกล่าวได้เกิดขึ้นแล้ว
ส่วนการปลูกต้นพระศรีมหาโพธิ์ เป็นการสร้าง "เจติยะ" หรือสิ่งอันเป็นที่ตั้งแห่งการเคารพบูชาซึ่งทรงอานิสงส์สูง เพื่อให้ราษฎรมากราบไหวนมัสการสะสมบุญกุศล ประกอบการที่พระองค์เลือกที่จะใช้อักษรไทย ก็เพื่อให้ราษฎรอ่านเข้าใจและเผบแพร่ออกไปได้อย่างกว้างขวาง
เนื้อหาส่วนต่อมา เป็นส่วนที่ชำรุดเสียหายมาก แต่สามารถสรุปใจความได้ว่าเป็นการยกยศสรรเสริญพระมหาธรรมราชาที่ 1 (ลิไท) ซึ่งรวบรวมเมืองต่าง ๆ ที่แยกตัวออกจากสุโขทัยหลังรัชสมัยของพ่อขุนราชคำแหง และโปรดให้จำลอง "รอยพระพุทธบาท" ไว้ที่เมืองเหล่านั้น เช่น เมืองศรีสัชนาลัย เมืองสุโขทัย เมืองบางพาน (บริเวณบ้านวังพาน ตำบลเขาคีริส อำเภอพรานกระต่าย จังหวัดกำแพงเพชร) และเมืองปากพระบาง (บริเวณอำเภอเมืองนครสวรรค์ จังหวัดนครสวรรค์)
ความสำคัญ

แสดงให้เห็นถึงประเพณีทางศาสนาพุทธ เช่น การสร้างพระบรมธาตุเจดีย์ การจำลองรอยพระพุทธบาท และความเชื่อเรื่องพระศรีอาริย์
แสดงให้เห็นถึงการอ้างสิทธิธรรมในฐานะ "พระจักรพรรดิราช" โดยการอ้างว่าเป็นผู้สืบสันตติวงศ์มาจากพ่อขุนราชคำแหง ได้รับฉันทามติให้ปกครอง มีความสามารถและบุญญาธิการเพียงพอที่จะปกครองอาณาจักร
แสดงให้เห็นถึงความสำคัญของเมืองนครชุมในอดีต ซึ่งอาจเป็นเมืองที่ควบคุมเส้นทางทางการค้า ใช้ในการป้องกันการแผ่อิทธิพลของกรุงศรีอยุธยา
การตีพิมพ์เผยแพร่

พ.ศ. 2499 - หนังสือประชุมพงศาวดาร ภาค 1 เรื่องเที่ยวเมืองพระร่วง
พ.ศ. 2512 - หนังสือแถลงงานประวัติศาสตร์ เอกสารโบราณคดี ปีที่ 3 ฉบับที่ 3
พ.ศ. 2516 - หนังสือพงศาวดารโยนก
พ.ศ. 2521 - หนังสือประชุมศิลาจารึก ภาคที่ 1
พ.ศ. 2526 - หนังสือจารึกสมัยสุโขทัย
ไม่ปรากฎปีพิมพ์ - หนังสือวชิรญาณ เล่มที่ 1 ภาค 2
แหล่งข้อมูลอื่น

จารึกนครชุม - ฐานข้อมูลจารึกในประเทศไทย ศูนย์มนุษยวิทยาสิรินธร
วัดพระบรมธาตุ จังหวัดกำแพงเพชร (สถานที่ระบุในจารึก)
พระบรมราชานุสาวรีย์พระมหาธรรมราชาที่ 1 ณ วัดพระบรมธาตุนครชุม
ชิเอโกะ ฮนดะ

นักแสดงชาวญี่ปุ่น
| ชิเอโกะ ฮนดะ |
| --- | --- |
本多 知恵子
เกิด: 28 มีนาคม ค.ศ. 1963(1963-03-28) โตเกียว ประเทศญี่ปุ่น
เสียชีวิต: 18 กุมภาพันธ์ ค.ศ. 2013(2013-02-18) (49 ปี)
อาชีพ:  นักแสดง  นักพากย์ 
ปีปฏิบัติงาน: ค.ศ. 1983-2013
ตัวแทน: อาโอนิโปรดักชัน
ส่วนสูง: 144 ซม.
ชิเอโกะ ฮนดะ (ญี่ปุ่น: 本多 知恵子; โรมาจิ: Honda Chieko; 28 มีนาคม ค.ศ. 1963 - 18 กุมภาพันธ์ ค.ศ. 2013) เป็นนักแสดงและนักพากย์หญิงชาวญี่ปุ่น ซึ่งเคยทำงานให้กับสมาคมสหกรณ์ของผู้บริโภคของนักแสดงโตเกียว (Tokyo Actor's Consumer's Cooperative Society) และมิกซ์แมกซ์; ตอนที่เสียชีวิต เธอทำงานให้กับอาโอนิโปรดักชัน ในวันที่ 18 กุมภาพันธ์ ค.ศ. 2013 ฮนดะเสียชีวิตขณะรักษาโรคมะเร็งหลายรูปแบบ
ผลงาน > แอนิเมชั่นโทรทัศน์

Mobile Suit Gundam ZZ (1986) (Elpeo Ple, Ple Two)
After War Gundam X (1996) (Ennil El)
ผลงาน > แอนิเมชั่นโทรทัศน์ > ไม่ปรากฏปี

Akihabara Dennō Gumi (Jun Goutokuji/Blood Falcon)
Bosco Adventure (Araiguma)
Detective Conan (Akane Isaka)
Devil Hunter Yohko (Chikako Ogawa)
Dragonball (Pochawompa)
Dragon Century (Rulishia)
Flame of Recca (Mikoto)
Floral Magician Mary Bell (Mary Bell)
Full Moon o Sagashite (Meroko Yui)
Gall Force (Amy)
Grenadier - The Senshi of Smiles (Tenshi)
Heavy Metal L-Gaim (Amu Fanneria)
Here is Greenwood (Miya Igarashi)
Jigoku Sensei Nūbē (Izuna Hazuki)
Katekyo Hitman Reborn! (Yoka Iris)
Kimagure Orange Road (Kurumi Kasuga)
Kiteretsu Daihyakka (Miyoko Nonoka)
Lady Lady!! (Sarah Frances Russell)
Madara (Kirin)
Mermaid Melody Pichi Pichi Pitch (Yūri)
Mobile Suit Gundam: The 08th MS Team (Cynthia)
Penguin Musume Heart (Black Rose)
Pocket Monsters Diamond & Pearl (Gardenia)
Riding Bean (Chelsea)
Rosario + Vampire Capu2 (Ageha Kurono)
Rurouni Kenshin (Azusa)
Sailor Moon S (Tellu)
Soul Eater (Marie Mjolnir)
Shōjo Kakumei Utena (Kozue Kaoru)
Tekkaman Blade II (Natasha Pablochiva/Tekkaman Vesna)
Wedding Peach (Noiizu)
Yagami-kun's Family Affairs (Nomi Yagami)
YuYu Hakusho (Misako)
ผลงาน > วิดีโอแอนิเมชั่น

1+2=Paradise (1990) (Rika Nakamura)
Yagami-kun no Katei no Jijō (1990) (Nomi Yagami)
ผลงาน > ภาพยนตร์แอนิเมชั่น

Silent Möbius (1991) (Nami Yamigumo)
Detective Conan: The Lost Ship in the Sky (2010) (Chiaki Ōta)
ผลงาน > วิดีโอเกม

Vanquish (2010) (Elena Ivanova)
แหล่งข้อมูลอื่น

Official blog (ในภาษาญี่ปุ่น)
Official agency profile (ในภาษาญี่ปุ่น)
ชิเอโกะ ฮนดะ  ที่เครือข่ายข่าวอนิเมะ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ญี่ปุ่น 
ศิลปิน:  มิวสิกเบรนซ์
กุลชญา ตันศิริ

| กุลชญา ตันศิริ |
| --- | --- |
เกิด: 27 เมษายน พ.ศ. 2538 (29 ปี) จังหวัดยะลา ประเทศไทย
ชื่ออื่น: แคนดี้
การศึกษา: คณะวิทยาศาสตร์บัณฑิต (วิทยาศาสตร์เครื่องสำอาง) เกียรตินิยมอันดับ 1 มหาวิทยาลัยแม่ฟ้าหลวง
อาชีพ: นางแบบ
ปีปฏิบัติงาน: พ.ศ. 2561–ปัจจุบัน
ตัวแทน: กันตนา
มีชื่อเสียงจาก: มิสทรานสตาร์ไทยแลนด์ 2018  มิสทรานสตาร์อินเตอร์เนชันแนล 2018 ผู้ชนะ เดอะเฟซไทยแลนด์ ซีซัน 5
รางวัล: มิสทิฟฟานี่ยูนิเวิร์ส 2017  (ไม่ผ่านเข้ารอบ)  มิสทรานส์สตาร์ไทยแลนด์ 2018  (ผู้ชนะ)  มิสทรานส์สตาร์อินเตอร์เนชันแนล 2018  (ผู้ชนะ)  (ชุดประจำชาติยอดเยี่ยม)  เดอะเฟซไทยแลนด์ ซีซัน 5  (ผู้ชนะ)
กุลชญา ตันศิริ ชื่อเล่น แคนดี้ (เกิด 27 เมษายน พ.ศ. 2538) เป็นนางงามผู้ครองตำแหน่งมิสทรานส์สตาร์ไทยแลนด์ 2018 และมิสทรานส์สตาร์อินเตอร์เนชันแนล [en] 2018 ที่ประเทศสเปน และในปี 2019 ได้เป็นผู้ชนะของรายการ เดอะเฟซไทยแลนด์ ซีซัน 5
ประวัติ > การศึกษา

จบการศึกษาจาก คณะวิทยาศาสตร์  สาขาวิทยาศาสตร์เครื่องสำอาง จาก มหาวิทยาลัยแม่ฟ้าหลวง  เกียรตินิยมอันดับ 1
การประกวด > มิสทิฟฟานี่ยูนิเวิร์ส 2017

กุลชญา ได้เข้าร่วมประกวดมิสทิฟฟานี่ยูนิเวิร์ส 2017 แต่ไม่สามารถผ่านเข้ารอบ โดยผู้ที่ได้รับตำแหน่งในปีนั้นคือ โยชิ รินรดา ธุระพันธ์
การประกวด > มิสทรานส์สตาร์ไทยแลนด์ 2561

กุลชญา ได้เข้าร่วมประกวด มิสทรานส์สตาร์ไทยแลนด์ 2561 และได้ครองตำแหน่ง มิสทรานส์สตาร์ไทยแลนด์ 2018 ณ โรงละครเดอะบาร์ซาร์เธียเตอร์ สวนลุมไนท์บาร์ซาร์ กรุงเทพมหานคร
การประกวด > มิสทรานส์สตาร์อินเตอร์เนชันแนล 2018

กุลชญา เป็นตัวแทนประเทศไทยในการประกวด มิสทรานส์สตาร์อินเตอร์เนชันแนล 2018 ณ เมืองบาร์เซโลนา ประเทศสเปน โดยมีนางงามร่วมเข้าแข่งขันทั้งหมด 19 ประเทศ และได้ครองตำแหน่ง มิสทรานส์สตาร์อินเตอร์เนชันแนล 2018 พร้อมกับรางวัลชุดประจำชาติยอดเยี่ยม
การประกวด > เดอะเฟซไทยแลนด์ ซีซัน 5

ในปี 2562 กุลชญาได้เข้าร่วมแข่งขันในรายการ เดอะเฟซไทยแลนด์ ซีซัน 5 โดยได้อยู่ทีมของเมนเทอร์มารีญา พูลเลิศลาภ กับ มาสเตอร์เมนเทอร์ อจิรภา ไมซิงเกอร์ และเป็นผู้ชนะของรายการ
แหล่งข้อมูลอื่น

กุลชญา ตันศิริ ที่อินสตาแกรม
| ก่อนหน้า |  | กุลชญา ตันศิริ |  | ถัดไป |
| --- | --- | --- | --- | --- |
| ประกวดครั้งแรก |  | มิสทรานส์สตาร์ไทยแลนด์  (2018) |  | วริทร์พรรณ​ อานันทศิลป์ |
| ก่อนหน้า |  | กุลชญา ตันศิริ |  | ถัดไป |
| --- | --- | --- | --- | --- |
| วิรายา ภัทรโชคชัย |  | เดอะเฟซไทยแลนด์  (คนที่ 5) |  | TBA |
| ด ค กผู้ดำรงตำแหน่งมิสทรานส์สตาร์ไทยแลนด์ |
| --- | --- |
 กุลชญา ตันศิริ (2561)  วริทร์พรรณ​ อานันทศิลป์ (2562) 
* สละตำแหน่ง
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
ดิสอิสฮาววีดู

"ดิสอิสฮาววีดู" เป็นเพลงของนักร้องชาวอเมริกัน เคที เพร์รี จากสตูดิโออัลบั้มที่สี่ ปริซึม (ค.ศ. 2013) เพร์รีเขียนเพลงนี้ร่วมกับโปรดิวเซอร์อย่างแมกซ์ มาร์ติน และ Klas Åhlund และบันทึกเสียงในสต็อกโฮล์ม ประเทศสวีเดน เพลงออกจำหน่ายเป็นซิงเกิลที่ห้าเมื่อวันที่ 12 สิงหาคม ค.ศ. 2014 "ดิสอิสฮาววีดู" เป็นเพลงแนวแดนซ์ป็อป มีอิทธิพลจากดนตรีฮิปฮอป มีดนตรีแบบ "ซินธ์สควิกเกิลส์" และ "เมโลดิกดอตส์" ด้านเนื้อเพลง เพร์รีกึ้งร้องกึ่งพูดคุยเกี่ยวกับการเตร็ดเตร่กับเพื่อนของเธอ เพลงมีเวอร์ชันทำใหม่ที่ได้ริฟ ราฟ มาร้องร่วมออกจำหน่ายด้วย
ด้านการตอบรับ เพลงได้ขึ้นชาร์ตระดับปานกลาง ขึ้นสิบอันดับแรกในประเทศแคนาดา เพลงไม่สามารถขึ้นยี่สิบอันดับแรกในชาร์ตบิลบอร์ดฮอต 100 ได้ เป็นเพลงแรกนับตั้งแต่เพลง "ธิงกิงออฟยู" ในที่อื่น เพลงขึ้นยี่สิบอันดับแรกในห้าประเทศ และสี่สิบอันดับแรกเป็นส่วนใหญ่ มิวสิกวิดีโอกำกับโดยโตล เคฟาลี เผยแพร่วันที่ 31 กรกฎาคม ค.ศ. 2014 แสดงนักร้องที่กำลังทาเล็บ ร้องคาราโอเกะกับเพื่อน ๆ สวมชุดก้าวร้าวตั้งแต่ชุดมอนเดรียนของอีฟ แซงต์ โลรองต์ ไปจนถึงชุดว่ายน้ำลายเป็ปเปอโรนีพิซซ่า เพร์รีแสดงเพลงนี้ในทัวร์พริสมาติกเวิลด์ทัวร์ด้วย
แหล่งข้อมูลอื่น

Music Video ที่ยูทูบ
Lyric Video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
ต้นไม้แบบทอดข้ามน้อยสุด

ตัวอย่างการเชื่อมต่อโหนดแต่ละโหนดเข้าหากันด้วยน้ำหนักรวมน้อยที่สุดวิธีหนึ่งจากกราฟถ่วงน้ำหนัก
ต้นไม้แผ่ทั่วที่น้อยที่สุด คือ การเชื่อมต่อโหนดทุก ๆ โหนดในกราฟไม่มีทิศทางเข้าหากัน โดยแต่ละแขนของกราฟมีน้ำหนัก และเป้าหมายคือเชื่อมต่อด้วยน้ำหนักรวมน้อยที่สุด
ซึคุโยะ

|  ซึคุโยะ  |
| --- | --- |
ตัวละครใน กินทามะ
ปรากฏครั้งแรก:  หนังสือการ์ตูน:   บทเรียนที่   ภาพยนตร์การ์ตูนโทรทัศน์:  ตอนที่ 139 
สร้างโดย: ฮิเดอากิ โซราจิ
ให้เสียงโดย: ไคดะ ยูโกะ
ประวัติ
ชื่อเล่น: ซึกกี้,อาเจ๊แจ่มจันทร์ ( คางุระเรียก )
เผ่าพันธุ์: มนุษย์
เพศ: หญิง
ญาติ: ฮิโนวะ  เซตะ
ที่อยู่ปัจจุบัน: โยชิวาระ
ส่วนสูง: 170 เซนติเมตร
น้ำหนัก: 52 กิโลกรัม
บทความนี้เกี่ยวกับซึคุโยะที่เป็นตัวละครในการ์ตูนเรื่องกินทามะ สำหรับความหมายอื่น ดูที่ ซึคุโยะ
ซึคุโยะ (ญี่ปุ่น: 月詠; โรมาจิ: tsukuyo) เป็นตัวละครหลักในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ
ข้อมูลตัวละคร

ผู้นำของกลุ่มเฮียกกะ ฉายา "นางรำเทพมรณะ"(ชินิงามิไดยู) ซึ่งเป็นกองกำลังหญิงที่ทำหน้าที่ดูแลความสงบของโยชิวาระ ใช้มีดซัดเป็นอาวุธ มีฝีมือทักษะนินจาขั้นสูงที่ฝึกสอนโดย จิไรอะ อดีตยอดนินจาของสำนักโอนิวะบังซู  เป็นผู้ที่จงรักภักดีต่อฮิโนวะและพร้อมจะปกป้องคุ้มครองฮิโนวะ
สมัยก่อน เธอเป็นคนมีนิสัยดื้อรั้นหัวแข็งและถือตัว รักความโดดเดี่ยวเพราะทิฐิที่จะเป็นอย่างอาจารย์จิไรอะของตน เนื่องจากจิไรอะเคยปกป้องชีวิตของซึคุโยะไว้ แต่เมื่อได้เจอกินโทกิ เธอรู้สึกทันทีว่าหัวใจที่ละทิ้งความเป็นสตรีไปได้กลับมาใหม่ เธอเริ่มหวั่นไหวเมื่ออยู่ใกล้กินโทกิ และสำนึกตนว่าการอยู่เพียงลำพังนั้นไม่ใช่หนทางที่ถูกต้อง ในที่สุดก็ยอมรับความช่วยเหลือจากพวกกินโทกิในที่สุด โดยเธอมีแนวโน้มที่จะคู่กับกินโทกิมากที่สุด เพราะทั้งคู่เป็นคู่กัดกันตลอด กับโกรธเวลาที่กินโทกิทำเรื่องไร้สาระประจำ
ซึคุโยะเป็นสาวรูปร่างหน้าตาสวยมีเสน่ห์ มีผมสีทองหม่นและดวงตาสีม่วง มักคาบกล้องยาสูบตลอดเวลา ทว่ามีรอยแผลเป็นอยู่บนใบหน้า ซึ่งเป็นแผลที่เธอกรีดเองจากการชี้นำของจิไรอะที่บอกให้ละทิ้งความเป็นหญิงเพื่อให้เข้มแข็งขึ้น แต่แล้วเมื่อเธอพบว่าจิไรอะที่ควรจะตายไปด้วยเหตุไฟไหม้ยังมีชีวิตอยู่และเป็นผู้บงการกลุ่มพ่อค้ายาเสพติดในโยชิวาระ เธอก็หมดสิ้นศรัทธาและเลิกเรียกจิไรอะว่าอาจารย์ไปช่วงหนึ่ง จนมารับรู้ความจริงจากฮัตโตริ เซ็นโซว่าที่จิไรอะทำไปทั้งหมด ทั้งค้ายา ทั้งทำร้ายคนรอบตัวและทำร้ายเธอ รวมถึงตั้งใจจะเผาโยชิวาระทิ้ง ทั้งหมดก็เพื่อให้ศิษย์ที่รักที่สุดอย่างซึคุโยะสังหารเขาด้วยมือตัวเอง
ดูเพิ่ม

กินทามะ
ถ้ำกองลอ

ถ้ำกองลอ เป็นถ้ำที่ใหญ่ที่สุดในประเทศลาว ตั้งอยู่ที่ เมืองคูนคำ แขวงคำม่วน เป็นถ้ำที่มีความลึกยาวเข้าไป 7 km ข้างในมีหาดทรายกว้าง จะมีรูปหินย้อยสวยงาม เป็นถ้ำที่มีน้ำไหลตลอดปี ซึ่งนอกจากจะเป็นถ้ำที่ใหญ่ และสวยงามแล้ว ประชาชนในหมู่บ้านยังใช้ถ้ำนี้เป็นเส้นทางเดินเรือจากเมืองคูนคำขื้นสู่ เมืองนากายได้อีกด้วย
การเดินทาง
ถ้ำคนนอน

ถ้ำคนนอนตั้งอยู่ที่บ้านหินร่อง ตำบลในเมือง อำเภอภูเวียง ลักษณะของถ้ำ เป็นก้อนหินขนาดใหญ่สองก้อนวางซ้อนกันบนลานหิน "หินลาดผีหลอก" ห่างจากลานหินลาดหัวเมยไปทางทิศตะวันออกเฉียงเหนือประมาณ 300 เมตร
มีภาพเขียนสีปรากฎใต้หลืบหิน ที่ยื่นออกไปทางด้านทิศใต้ เขียนด้วยสีแดงคล้ำ เป็นลายเส้น ลายจุด ลายเส้นโค้ง และเส้นกากบาท
ซัลฟาเมอราซีน

| ข้อมูลทางคลินิก |
| --- | --- |
รหัส ATC: J01ED07 (WHO) 
ตัวบ่งชี้
PubChem CID: 5325
DrugBank: ?
ECHA InfoCard: 100.004.425 
 สารานุกรมเภสัชกรรม
ซัลฟาเมอราซีน (Sulfamerazine) เป็นยาปฏิชีวนะประเภทซัลฟานาไมด์
ซัลฟาเมโทซาโซล

| ข้อมูลทางคลินิก |
| --- | --- |
รหัส ATC: J01EC01 (WHO) 
ตัวบ่งชี้
PubChem CID: 5329
DrugBank: APRD00076
ECHA InfoCard: 100.010.877 
 สารานุกรมเภสัชกรรม
ซัลฟาเมโทซาโซล (Sulfamethoxazole) เป็นยาปฏิชีวนะประเภทซัลฟานาไมด์ ใช้รักษาโรคติดเชื้อแบคทีเรียทั้งชนิดแกรมบวกและลบ เช่น รักษาโรคติดเชื้อระบบทางเดินปัสสาวะ หลอดลมอักเสบและโรคต่อมลูกหมากอักเสบติดเชื้อ โดยมีรูปแบบเป็นยารับประทาน และยาฉีด โดยมีชื่อทางการค้าคือ แบคทริม (Bactrim)
เริ่มแรกเมื่อมีการใช้ยาซัลฟาเมทอกซาโซนในอเมริกาเมื่อปี ค.ศ.1961 (พ.ศ. 2504) แต่ถูกเพิกถอนไปสักระยะหนึ่ง ปัจจุบันวงการแพทย์ได้นำยานี้กลับมาใช้ใหม่โดยนำมาผสมร่วมกับยา Trimethoprim และมีการใช้ชื่อย่อว่า SMX-TMP หรือ SMZ-TMP (Sulfamethoxazole and Trimethoprim)